นายกรัฐมนตรี ย้ำ มาตรการช่วยเหลือผลกระทบจากการระบาดโรคโควิด -19 เป็นเพียงระยะสั้น ขออย่ามองเป็นการแจกเงิน
นายกรัฐมนตรี ย้ำ มาตรการช่วยเหลือผลกระทบจากการระบาดโรคโควิด -19 เป็นเพียงระยะสั้น ขออย่ามองเป็นการแจกเงินพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุมคณะกรรมการรัฐมนตรีเศรษฐกิจ ว่า ที่ประชุมได้พิจารณามาตรการช่วยเหลือผู้ที่ได้รับผลกระทบจากการระบาดของโรคโควิด -19 ซึ่งเป็นมาตรการระยะสั้น หรือชั่วคราวภายในระยะเวลา 2 เดือน ซึ่งถือเป็นเรื่องสำคัญในการช่วยเหลือประชาชนที่ครอบคลุมทั้งภาคประชาชน ผู้ประกอบการ เอสเอ็มอี รวมถึงมาตรการทางภาษี และการเงินการคลังต่างๆ ซึ่งเป็นสิ่งที่จำเป็นต้องเตรียมความพร้อมไว้ และวันนี้ก็ต้องแยกแยะว่า เป็นเพียงมาตรการชั่วคราว นอกจากนี้ ยังต้องรับมือกับสถานการณ์ภัยแล้งด้วย ซึ่งยืนยันว่ารัฐบาลพิจารณาผลกระทบทั้งหมดทั้งทางตรงและทางอ้อม ในส่วนของการให้เงินประชาชน ต้องเข้าใจว่าต่างประเทศก็ดำเนินการ แต่ไทยก็ไม่ได้ให้มากเท่ากับต่างประเทศ โดยการให้เงินไม่ใช่แค่ผ่านบัตรสวัสดิการแห่งรัฐเท่านั้น แต่ต้องครอบคลุมกลุ่มอื่นๆ ด้วย พร้อมขอให้ทุกคนไว้ใจรัฐบาลและในฐานะนายกรัฐมนตรี ผู้นำรัฐบาลจะนำพาประเทศผ่านพ้นวิกฤติไปได้ แต่ขอเพียงให้ทุกคนนั้นช่วยและร่วมมือกันจึงอยากให้ทุกคนเข้าใจ จะมากหรือน้อย ก็ต้องดูแลกัน ไม่ใช่ให้เงินเรื่อยเปื่อย เพราะประชาชนมีรายได้น้อย ผู้ประกอบการระดับล่างมีความจำเป็นต้องใช้ในส่วนของการท่องเที่ยว นายกรัฐมนตรี ยืนยันว่า รัฐบาลมีข้อมูลที่พบว่านักท่องเที่ยวลดลง จึงต้องไปช่วยเหลือผู้ประกอบการ เช่น มาตรการเงินกู้ดอกเบี้ยต่ำ ทั้งนี้ในการให้เงินกับประชาชนผู้มีรายได้น้อยกำลังพิจารณาวว่าจะทยอยดำเนินการ หรือให้ครั้งเดียว  ซึ่งขณะนี้กำลังรวบรวมข้อมูลทั้งหมดว่าจะมีประชาชนที่ได้รับผลกระทบเท่าไร ซึ่งเบื้องต้นคงมีหลายล้านคนนายกรัฐมนตรี ยังกล่าวอีกว่า การพบปะตัวแทนประชาชนหลายภาคส่วนนั้น รัฐบาลจะดูแลปัญหาทั้งหมด แต่ตอนนี้จำเป็นต้องแก้ปัญหาเฉพาะหน้า/ควบคู่การดูแลภาพรวมทั้งหมด